钦定古今图书集成/明伦汇编/闺媛典/第169卷 > 徐玭妻赵氏
## 钦定古今图书集成/明伦汇编/闺媛典/第169卷 > 徐玭妻赵氏

按《兰谿县志》：“赵氏，徐玭妻。年二十八而孀，事舅姑孝。
家贫，纺绩以供甘旨。独处一小楼，妯娌罕见其面，五
十年如一日。邑令表其门。”

===陈嘉宾妻祝氏===按《兰溪县志》：“祝氏，陈嘉宾妻，大舟同胞姊也。年二十
三，嘉宾蚤世，氏毁颜髽发，誓抚遗孤。亡何，孤竟夭，家
徒四壁，抱侄存祀，躬纺绩以供𫗴粥。嘉宾亲叔某，性
贪戾，日逼他适，祝莫可如何，投阁折壁，以示废弃，茹
荼啮蘗，以终其身。”